
VENDIM
Nr. 195, datë 4.3.2020

PËR SHPRONËSIMIN, PËR INTERES PUBLIK, TË PRONARIT TË PASURISË SË PALUAJTSHME, PRONË PRIVATE, QË PREKET NGA PROJEKTI “SISTEMIMI I SHESHIT PAS PALLATIT NR. 23”, LUSHNJË

Në mbështetje të nenit 100 të Kushtetutës dhe të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

1. Shpronësimin, për interes publik, të pronarit të pasurisë së paluajtshme, pronë private, që preket nga projekti “Sistemimi i sheshit pas pallatit nr. 23”, Lushnjë. 
2. Shpronësimi të bëhet në favor të Bashkisë Lushnjë. 
3. Pronari i pasurisë së paluajtshme, që shpronësohet, të kompensohet në vlerë të plotë, sipas masës përkatëse, që paraqitet në tabelën bashkëlidhur këtij vendimi, për pasurinë e llojit “tokë truall”, me një vlerë të përgjithshme 626 780 (gjashtëqind e njëzet e gjashtë mijë e shtatëqind e tetëdhjetë) lekë. 
4. Vlera e përgjithshme e shpronësimit, prej 626 780 (gjashtëqind e njëzet e gjashtë mijë e shtatëqind e tetëdhjetë) lekësh, të mbulohet nga buxheti i Bashkisë Lushnjë. 
5. Shpenzimet procedurale, në vlerën 50 000 (pesëdhjetë mijë) lekë, të përballohen nga buxheti i miratuar për Ministrinë e Infrastrukturës dhe Energjisë, ndërsa shpenzimet procedurale, në vlerën 189 000 (njëqind e tetëdhjetë e nëntë mijë) lekë, për botimin në organet e shtypit, të përballohen nga subjekti kërkues, Bashkia Lushnjë. 
6. Afati i përfundimit të shpronësimit të jetë tre muaj pas datës së hyrjes në fuqi të këtij vendimi. 
7. Pronari, i pasqyruar në tabelën që i bashkëlidhet këtij vendimi, të kompensohet, për efekt shpronësimi, pasi të ketë paraqitur dokumentacionin justifikues për likuidim pranë Bashkisë Lushnjë. 
8. Bashkia Lushnjë të kryejë procedurat për likuidimin e pronarit të shpronësuar sipas përcaktimeve të bëra në këtë vendim. 
9. Afati i përfundimit të punimeve të jetë në përputhje me afatet e parashikuara nga Bashkia Lushnjë. 
10. Agjencia Shtetërore e Kadastrës, Drejtoria Vendore Lushnjë, brenda 30 ditëve, nga data e miratimit të këtij vendimi, në bashkëpunim me Bashkinë Lushnjë, të fillojnë procedurat për hedhjen e gjurmës së projektit në hartën kadastrale, sipas planimetrisë së shpronësimit të miratuar, dhe të bëjnë kalimin e pronësisë për pasurinë e shpronësuar në favor të shtetit. 
11. Agjencia Shtetërore e Kadastrës, Drejtoria Vendore Lushnjë, të pezullojë të gjitha transaksionet me pasurinë e shpronësuar, deri në momentin kur do të realizohen procesi i hedhjes së gjurmës së projektit në hartën kadastrale dhe kalimi i pronësisë në favor të shtetit për pasurinë e shpronësuar. 
12. Ngarkohen Ministria e Infrastrukturës dhe Energjisë, Agjencia Shtetërore e Kadastrës, Drejtoria Vendore Lushnjë, dhe Bashkia Lushnjë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama

	
	
	
	
	
	
	
	
	
	

	 LISTA E SHPRONËSIMIT TË PRONARËVE TË PASURIVE PRONË PRIVATE QË PREKEN NGA REALIZIMI I PROJEKTIT “NDËRTIMI I SEGMENTIT RRUGOR ‘KOMUNA E PARISIT-RRUGË E RE TIRANË- ELBASAN’ (SHTESA)”

SISTEMIMI I SHESHIT PAS PALLATIT NR.23”, LUSHNJË


	Nr.
	Emër Mbiemër
	Zona Kadastrale
	Nr. i pasurisë 
	Sipërfaqja totale (m2)
	Sipërfaqe shpronësimi 
	Çmimi
	Vlera totale / lekë
	Shënime Konfirmuar ose jo nga  nga ZVRPP-ja

	
	
	
	
	
	Tokë truall/ m2
	Tokë truall /m2
	
	

	1
	Mimoza Hyqmet Nushi
	[bookmark: _GoBack]8572
	9/264
	70
	70
	8,954
	626,780
	Konfirmuar nga ZVRPP-ja me shkresën nr. 5532/1 prot., datë 5.4.2019

	Vlera totale e shpronësimit 
	 
	 
	 
	 
	 
	 
	626,780

